
Den selvejende institution Stefanshjemmet søger 5 omsorgsmedhjælpere til fast arbejde hver tredje weekend. Vagterne ligger lørdage og søndage i skiftevis dagvagt og aftenvagt 

Stillingerne er til besættelse fra hhv. 1.5, 1.6. og 1.7.
	
	


Stillingerne er ledige, da flere af vores dygtige weekendmedarbejdere, der har været her gennem en stor del af deres studietid, bliver færdiguddannede til sommer. Vi kan således tilbyde ansættelse over længere tid, f.eks. gennem studietiden.
Arbejdet som weekendmedarbejder ligger godt i tråd med at være under uddannelse, som ofte har ligget indenfor områderne pædagogik, pleje og rehabilitering. Vi både tilbyder og forventer, at man har lyst til at påtage sig ekstra arbejde i ferietider, hvor det faste personale holder ferie.

Stefanshjemmet er et bo- og beskæftigelsestilbud til mennesker med erhvervet hjerneskade og/eller svære fysiske handicap. 

Vi tilbyder bostøtte, pleje, omsorg, aktiviteter og samvær med et vedligeholdende sigte. 
Stefanshjemmet har et tværfagligt miljø med omkring 150 ansatte. Hovedgrupperne af ansatte består af SOSU-assistenter, pædagoger og ergo- og fysioterapeuter og dertil mange omsorgsmedarbejdere, der især arbejder i weekenderne.
Det centrale er beboernes behov og muligheder, og vi samles af vores neuropædagogiske tilgang, samt værdier og etik.
Alle medarbejdere indgår på lige vilkår i arbejdet med pleje, omsorg og bostøtte for beboerne. 

Stillingerne er til afdelingerne Havglimt hvor der på hver af de to afdelinger er 10 lejligheder med 10 beboere med en erhvervet hjerneskade. På hver afdeling er der ca. 25 medarbejdere, med hver deres baggrund og faglighed.

Det er vigtigt for os, at du er stabil, engageret og har hjertet på rette sted og er top-motiveret til opgaverne med sårbare mennesker. Erfaring med pleje er en fordel, men ikke et krav for at søge stillingen. Dagligdagen byder på mange spændende faglige udfordringer og etiske dilemmaer, gode kollegaer, godt arbejdsmiljø og højt humør. 

Forud for dine vagter, vil du få oplæring i afdelingen.
Vi glæder os til at modtage din ansøgning. Hvis du har spørgsmål til arbejdet, kan du kontakte Bettina Fisker på tlf. 2062 0907 eller Maiken Brusgaard på 8733 1909 på hverdage inden kl. 13.

Stefanshjemmet er selvejende med driftsoverenskomst med Aarhus Kommune. 
Du kan læse mere om Stefanshjemmet på www.stefanshjemmet.dk

Ansøgningsfrist er snarest muligt. Vi afholder løbende ansættelsessamtaler.
Løn og ansættelsesvilkår vil være i henhold til gældende overenskomst
Stillingsopslaget lukkes når vi har ansat en nye weekendmedarbejder. 
Ansøgningen skal sendes pr. mail til info@stefanshjemmet.dk mærket ”weekend Havglimt”

Et botilbud med driftsoverenskomst med  

